b'\n_START_ARTICLE_\nNK Hajduk Hercegovac\n_START_SECTION_\nPovijest\n_START_PARAGRAPH_\nNogometni klub Hajduk Hercegovac osnovan je 1923. godine._NEWLINE_Klubu su dali mje\xc5\xa1tani sela ime Hajduk po uzoru na HNK Hajduk Split. _NEWLINE_Prvi predsjednik bio je Vaclav Petr. Klupska boja je zeleno-bijela. Svoje prve utakmice Klub odigrava s klubovima iz Gare\xc5\xa1nice, Bjelovara, Pakraca, Lipika, Daruvara i Velikih Zdenaca._NEWLINE_Poznati nogometni klubovi koji su gostovali u Hercegovcu su: NK Osijek, NK Slaven Belupo, HNK Hajduk Split, NK Varteks, NK Marsonia, NK Hrvatski Dragovoljac, te je NK Osijek prije 10-ak godina igrao pripremne utakmice u Hercegovcu, jer je bio smje\xc5\xa1ten u obli\xc5\xbenjem Daruvaru._NEWLINE_Klub krasi veliko zajedni\xc5\xa1tvo igra\xc4\x8da, naravno bez kojeg nema niti uspje\xc5\xa1nog sportskog kolektiva, a posebice u manjim sredinama._NEWLINE_U mjestu i klubu postoji veliki entuzijazam ljudi za najmla\xc4\x91e kategorije koje se danas natje\xc4\x8du vrlo uspje\xc5\xa1no po europskim turnirima, gdje \xc4\x8desto gostuju._NEWLINE_Trenuta\xc4\x8dno se natje\xc4\x8de u 4. HNL - sjever B.\n_START_SECTION_\nNavija\xc4\x8di\n_START_PARAGRAPH_\nKlub aktivno prati navija\xc4\x8dka skupina Grobljani, za koju se slobodno mo\xc5\xbee re\xc4\x87i da postavlja standarde u navijanju i vjernosti klubu uop\xc4\x87e u ovim prostorima Lijepe Na\xc5\xa1e. Grobljani su danas navija\xc4\x8dka skupina koja aktivno radi koreografije, barjake, \xc5\xa1alove, te se \xc4\x8desto znaju organizirati razli\xc4\x8dite aktivnosti koje su usmjerene ka dru\xc5\xbeenju mladih i skupljanju oko nogometa a tako\xc4\x91er imaju aktivnu internet stranicu.\n_START_SECTION_\nZanimljivosti\n_START_PARAGRAPH_\nKlub je u svojoj povijesti vrlo \xc4\x8desto gostovao na prijateljskim utakmicama i turnirima u inozemstvu, te \xc5\xa1irom Lijepe Na\xc5\xa1e, kao \xc5\xa1to je i uzvra\xc4\x87ao gostoprimstvo, a svakako treba istaknuti Ma\xc4\x91arsku, \xc4\x8ce\xc5\xa1ku, te posebno nogometno prijateljstvo s nogometnim klubom iz \xc5\xa0kabrnje, no koje prijateljstvo je danas pomalo izblijedilo, a vrlo vjerojatno jer glavni organizatori i iz \xc5\xa0kabrnje, ali i Hercegovca su se polako povukli iz nogometnih voda, no nikada se ne\xc4\x87e zaboraviti zaustavljanje autobusa na sred ceste od strane igra\xc4\x8da i navija\xc4\x8da NK Hajduka kojim \xc4\x8dinom se htio sprije\xc4\x8diti odlazak \xc5\xa0kabrnjskih igra\xc4\x8da iz Hercegovca u ranim jutarnjim satima, kao uostalom sva zajedni\xc4\x8dka dru\xc5\xbeenja i fe\xc5\xa1te, jer primjerice kada je NK Hajduk gostovao u \xc5\xa0kabrnji, sve trgovine i lokali su za ljude iz Hercegovca bili otvoreni od 0 do 24h, te se na ve\xc4\x87ini mjesta ni\xc5\xa1ta nije trebalo platiti, sve je bilo gratis, a fe\xc5\xa1ta se u isto vrijeme odvijala u svim kafi\xc4\x87ima u mjestu. Hvala tim divnim ljudima koji su jako puno propatili u domovinskom ratu, ali su dokazali da imaju veliko hrvatsko srce.'